Ак-Булак (Түп району)

Ак-Булак — Кыргызстандын Ысык-Көл облусунун Түп районундагы айыл. Өзүнөн гана турган Ак-Булак айыл аймагына кирет.

Ысык-Көл ойдуңунун түндүк чыгышында, Күнгөй Ала-Тоонун этегинде, Каракол шаарынан 42 км, райондун борбору Түп кыштагынан 15 км түндүк-батышта, Балыкчы бекетинен 178 км аралыкта жайгашкан.

Күрмөнтү цемент жана кыш заводдору бар. Ал жылына республикада өндүргөн клинкердин 8,5%ин (83 миң т), цементин 8,0%ин (97,1 миң т) иштеп чыгарат. Орто мектеп, бала бакча, клуб, китепкана, оорукана бар.

1961-жылы 23-сентябрда шаар тибиндеги поселогу макамына ээ болгон, 2012-жылы 27-сентябрда айыл категориясына киргизилген жана анын базасында Ак-Булак айыл аймагы түзүлгөн.№ 168 "Кыргыз Республикасынын шаар тибиндеги айрым поселокторун өзгөртүп түзүү жана аларды айылдын же шаардын категориясына киргизүү жөнүндө" КРнын Мыйзамы, 8-берене, 27-сентябрь 2012-жыл..

 Калкы 
Калкы ― 1062 киши (2009-жылы). 

 Булактар 

 Колдонулган адабият 
 Кыргызстандын географиясы . — Бишкек: Мамлекеттик тил жана энциклопедия борбору, 2004. — 728 б. —ISBN 9967-14-006-2

Категория:Ак-Булак айыл аймагы
Категория:Кыштактар